User:Banaadirland

XISBIGA DIMOQRADIGA BANADIR

BANADIR DEMOCRATIC PARTY http://banadirdemocraticparty.com

"SIYAASADDA XISBIGA DIMOQRAATIGA BANADIR" Waxaan u taaganahay Barnaamijka siyaasadeed ee XDB xisbiga dimoqraatiga banadir Baaq furan oo ku socda beelaha ku abtirsada gobolka banadir

XISBIGA DIMOQRAATIGA

Xisbiga Dimoqraatiga waa Xisbi cusub oo siyaasi ah,wadani ah, xambaarsan mabaadi'da dimoqraatiyada waxaa lagu aas aasay magaalada Milano ee dalka Talyaaniga 19 bisha todobaad (luglio) 2009,wuxuuna u taaganyahay adkeynta iyo xoojinta midnimada Qaranka Soomaaliyeed. Ujeedooyinka xisbiga Dimoqraatiga waa kuwoo aragti fog leh kana tarjumaayo himilooyinka iyo rabitaanka shacabka Soomaaliyeed guud ahaan, gaar ahaana Soomaalida ku abtirsata Gobolka Banaadir. Ass aaska Xisbiga Dimoqraatiga wuxuu yimid ka dib markii daraasad dheer lagu sameeyay marxaladaha kala duwan uu Qaranka soomaaliyeed soo maray iyo markaan aragnay danaha kala duwan ee ku hoos jira amaba laga leeyahay burburka, dilka,boobka iyo barakaca baaxadda weyn oo aan dhamaadka lahayn oo loo geystay, laguna haayo shacabka ku abtirsada Gobolka Banaadir. Dhibaatooyinkaas iyo burburkaas oo laga soo abaabulay qaar ka mid ah Gobollada kale ee soomaaliya middas oo loo arkaayay in ay ku jirto midnimadooda iyo mustaqbalkooda. Ka dib daraasadan dheer waxaa lama huraan noqotay in lagu dhaqaaqo go'aanka ah in la aas aaso xisbi siyaasi ah oo u horseedo sidii loo qabanqaabilahaa dhismaha Dowladda Gobolka Banaadir, Dowlad casri ah, loo wada simanyahay, loona wada dhanyahay middaas oo ay jawaab u noqoneyso shaqsiyaadka u horseedayo dhibaatooyinka ka jira Gobolka Banaadir.

Dadaalka xubnaha Xisbiga Dimoqraatiga ay u galeen surogelinta aas aaska xisbigaan waa mid muddo dheer iyo howl badan qaadatay,waxaana dhab ah oo aan mugdi ku jirinin in loo oomanahay oo aan lagama maarmi karin taageero iyo dhiirigelin dhinac kasto ka yimaada oo aan ka heli karno shacabka Banaadir taasoo inoo suuri galineyso in aan isugu keeno aqoonyahanka iyo waxgaradka isku aragti ka ah baahidda loo qabo in Gobolka Banaadir lagu soo dabaalo ho'umar, cadaalad, dimoqraatiyad iyo sinaan. Walaalayaal waxaa la gaaray oo loo bislaaday waqtigii loo istaagi lahaa maradana loo xiran lahaa sidii uu Gobolka Banaadir ku yeelan lahaa Dowlad casri ah, haybad iyo taayo leh kana tarjuma himilooyinka shacabka REER BANAADIR.

Reer Banaadir waxay maanta u oomanyihiin Dowlad goboleed, midda ay maanta rajeynayaan Reer Banaadir ee 90% laga barakiciyay degaankooda iyo guryahooda waa in waxgaradkoodi iyo aqoonyahankoodi ay marada u xirtaan una muujiyaan dareerkooda iyo waxtarkooda. Xisbiga Dimoqraatiga ma mooga dhibaatada baaxadda weyn, rabshadaha iyo qalalaasaha laga hurinayo Gobolka Banaadir oo ay u horseedayaan dad gobola kale ka soo hayaamay, ma moogni naceebka iyo colaada loo qabo Reer Banaadir, xayiraadda, xannibaadka iyo ishortaagga aan la kulmi doonno haseyeeshee middaa ayaa nagu qasabtay in aan dadaal ballaran u galno si aan u barraarujino, u wacyi gelino korna ugu qaadno dereenka shacabka Reer Banaadir.

Gudoomiyaha Xisbiga Dimoqraadiga Banadir Dott.Abuukar Nuur Xussein